ജാഥ നടത്തുന്ന കര്ഷകരെ പിന്നിലൂടെ പാഞ്ഞെത്തിയ കാര് ഇടിച്ചു വീഴ്ത്തി നടുക്കുന്ന ദൃശ്യങ്ങള് പുറത്ത് ഇത് ഉള്ളുലക്കുന്ന ദൃശ്യങ്ങളാണ്, സംഭവവുമായി ബന്ധപ്പെട്ടവരെ പെട്ടെന്ന് അറസ്റ്റ് ചെയ്യണം എന്ന് വരുണ് ഗാന്ധി കൊലയാളിയായ മകനെ ന്യായീകരിച്ചു കേന്ദ്രമന്ത്രിയും ലക്നൗ: ലഖിംപൂരില് കര്ഷകരെ കൊലപ്പെടുത്തിയ സംഭവത്തിലെ നടക്കുന്ന വീഡിയോ ദൃശ്യങ്ങള് പുറത്തുവന്നു. ജാഥ നയിക്കുന്ന കര്ഷകരെ പിന്നിലൂടെ എത്തിയ കാര് മനപ്പൂര്വ്വം ഇടിച്ചിടുന്ന ദൃശ്യങ്ങളാണ് പുറത്തുവന്നത്. സോഷ്യല് മീഡിയാ പ്ലാറ്റ്ഫോമുകളില് ഈ വീഡിയോ പറന്നു നടക്കുന്നുണ്ട്. സംഭവം ഉള്ളുലക്കുന്നതാണെന്ന് ബിജെപി എംപി വരുണ് ഗാന്ധിയും ട്വീറ്റു ചെയ്തു. ഇത് ഉള്ളുലക്കുന്ന ദൃശ്യങ്ങളാണ്, സംഭവവുമായി ബന്ധപ്പെട്ടവരെ പെട്ടെന്ന് അറസ്റ്റ് ചെയ്യണം എന്ന് വരുണ് ഗാന്ധി ആവശ്യപ്പെട്ടു. പൊലീസ് ഈ വീഡിയോ പരിശോധിച്ച് ബന്ധപ്പെട്ടവര്ക്കെതിരെ നടപടിയെടുക്കണം അദ്ദേഹം ട്വീറ്റ് ചെയ്തു. ലഖിംപൂരില് കര്ഷകര്ക്കടയിലേക്ക് മനഃപൂര്വ്വം വാഹനം കയറ്റിയിറക്കുന്ന വീഡിയോ കോണ്ഗ്രസ് പങ്കുവെച്ചിരുന്നു. ഇത് ട്വീറ്റ് ചെയ്താണ് വരുണ് ഗാന്ധി രംഗത്തു വന്നത്. ഈ സംഭവം മനഃപൂര്വ്വമായ കൂട്ടക്കൊലക്ക് തെളിവാണെന്ന് കോണ്ഗ്രസ് ആരോപിച്ചിരുന്നു. കേസ് കൈകാര്യം ചെയ്യുന്നതിലും അറസ്റ്റ് ചെയ്യുന്നതിലും ഭരണകക്ഷിയായ ബിജെപി പരാജയപ്പെട്ടെന്ന് എല്ലാ പ്രതിപക്ഷ പാര്ട്ടികളും വിമര്ശിക്കുന്നുണ്ട്. കര്ഷകരെ കൊലപ്പെടുത്തിയതില് കേന്ദ്ര ആഭ്യന്തര സഹമന്ത്രി അജയ് മിശ്രയുടെ മകന് ആശിഷ് മിശ്രയാണ് പ്രധാന പ്രതി. ബിജെപി നേതാക്കള്ക്കിടയില് നിന്ന് വരുണ് ഗാന്ധി മാത്രമാണ് സുപ്രീംകോടതിയുടെ മേല്നോട്ടത്തില് അന്വേഷണം വേണമെന്ന് ആവശ്യപ്പെട്ട് പരസ്യമായി രംഗത്തുവന്നത്. സംഭവത്തില് പ്രതിഷേധിച്ച പ്രിയങ്ക ഗാന്ധിയെ യുപി പൊലീസ് അറസ്റ്റു ചെയ്തിട്ടുണ്ട്. കൊല്ലപ്പെട്ട കര്ഷകരുടെ കുടുംബത്തെ സന്ദര്ശിക്കാന് പോകവെയാണ് പ്രിയങ്ക ഗാന്ധിയെ യുപി പൊലീസ് അറസ്റ്റ് ചെയ്തത്. കര്ഷകര്ക്ക് നേരെ വാഹനം ഓടിച്ചുകയറ്റിയ സംഭവത്തില് കേന്ദ്രമന്ത്രി അജയ് മിശ്ര തേനിയുടെ മകന് ആശിഷ് മിശ്രയ്ക്ക് എതിരെ കൊലക്കുറ്റത്തിന് കേസെടുത്തെങ്കിലും അറസ്റ്റു രേഖപ്പെടുത്തിയിട്ടില്ല. അതിനിടെ സംഘര്ഷ സ്ഥലത്ത് തന്റെ മകന്റെ സാന്നിധ്യമുണ്ടായിരുന്നതായി തെളിഞ്ഞാല് മന്ത്രിസ്ഥാനം രാജിവെക്കുമെന്ന് കേന്ദ്ര ആഭ്യന്തര സഹമന്ത്രി അജയ് മിശ്ര. അജയ് മിശ്രയുടെ മകന് ആശിഷ് മിശ്ര ഓടിച്ചിരുന്ന കാറാണ് കര്ഷകര്ക്കിടയിലേക്ക് പാഞ്ഞുകയറിയത്. തുടര്ന്ന് യു.പി പൊലീസ് അജയ് മിശ്ര ഉള്പ്പെടെ 13 പേര്ക്കെതിരെ കേസെടുക്കുകയും ചെയ്തിരുന്നു. എന്നിട്ടും മകനെ ന്യായീകരിക്കുകാണ് കേന്ദ്രമന്ത്രി. ലഖിംപൂര് ഖേരിയിലെ പ്രക്ഷോഭസ്ഥലത്ത് എന്റെ മകന്റെ സാന്നിധ്യമുണ്ടായിരുന്നുവെന്ന ഒരു തെളിവ് ലഭിച്ചാല് ഞാന് കേന്ദ്രമന്ത്രിസ്ഥാനം രാജിവെക്കുംഅജയ് മിശ്ര പറഞ്ഞു. മകനെതിരായ ആരോപണങ്ങള് നിഷേധിക്കുകയും ചെയ്തു. ഞായറാഴ്ച കര്ഷകരുടെ പ്രതിഷേധത്തിന് ഇടയിലേക്ക് മന്ത്രിയുടെ വാഹനവ്യൂഹം ഇടിച്ചുകയറുകയായിരുന്നു. തുടര്ന്നുണ്ടായ സംഘര്ഷത്തില് നാലുകര്ഷകരും ഒരു മാധ്യമപ്രവര്ത്തകനും ഉള്പ്പെടെ ഒമ്ബതുപേര് കൊല്ലപ്പെട്ടിരുന്നു. Stories you may Like